CELEX: 32007D0399
Language: lv
Date: 2007-06-11 00:00:00
Title: 2007/399/EK: Komisijas Lēmums ( 2007. gada 11. jūnijs ), ar ko groza Lēmumu 93/52/EEK attiecībā uz Rumānijas atzīšanu par oficiāli brīvu no brucelozes ( B. melitensis ) un Lēmumu 2003/467/EK attiecībā uz Slovēnijas atzīšanu par oficiāli brīvu no govju brucelozes (izziņots ar dokumenta numuru K(2007) 2400)   (Dokuments attiecas uz EEZ)

12.6.2007   
            
            
               LV
            
            
               Eiropas Savienības Oficiālais Vēstnesis
            
            
               L 150/11
            
         
      KOMISIJAS LĒMUMS
   
   (2007. gada 11. jūnijs),
   ar ko groza Lēmumu 93/52/EEK attiecībā uz Rumānijas atzīšanu par oficiāli brīvu no brucelozes (B. melitensis) un Lēmumu 2003/467/EK attiecībā uz Slovēnijas atzīšanu par oficiāli brīvu no govju brucelozes
   (izziņots ar dokumenta numuru K(2007) 2400)
   (Dokuments attiecas uz EEZ)
   (2007/399/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās A pielikuma II daļas 7. punktu,
   ņemot vērā Padomes 1991. gada 28. janvāra Direktīvu 91/68/EEK par dzīvnieku veselības prasībām, kas ietekmē aitu un kazu tirdzniecību Kopienā (2), un jo īpaši tās A pielikuma 1. nodaļas II iedaļu,
   tā kā:
   
               (1)
            
            
               Komisijas 1992. gada 21. decembra Lēmumā 93/52/EEK, ar ko nosaka dažu dalībvalstu vai reģionu atbilstību prasībām attiecībā uz brucelozi (B. melitensis) un saskaņā ar šīm prasībām piešķir tām tādas dalībvalsts vai reģiona statusu, kas ir oficiāli brīvi no šīs slimības (3), minētas dalībvalstis un to reģioni, kas saskaņā ar Direktīvu 91/68/EEK ir atzīti par oficiāli brīviem no brucelozes (B. melitensis).
            
         
               (2)
            
            
               Pēc 2001. gada jūlijā veiktas veterinārās pārbaudes atzina, ka Rumānija atbilst Direktīvas 91/68/EEK A pielikuma 1. nodaļas II iedaļas 1. punkta b) apakšpunkta nosacījumiem. Tādēļ Komisijas 1997. gada 3. marta Lēmumā 97/232/EK, ar ko izveido to trešo valstu sarakstu, no kurām dalībvalstis atļauj importēt aitas un kazas (4), Rumānija kā treša valsts ir atzīta par oficiāli brīvu no brucelozes (B. melitensis).
            
         
               (3)
            
            
               Turklāt kopš šīs atzīšanas Rumānija ir apņēmusies izpildīt nosacījumus, kas minēti Direktīvas 91/68/EEK A pielikuma 1. nodaļas II iedaļas 2. punktā, lai saglabātu šo oficiāli piešķirto statusu.
            
         
               (4)
            
            
               Tagad Rumānija ir iesniegusi Komisijai dokumentāciju, kas attiecībā uz visu tās teritoriju apstiprina atbilstību Direktīvas 91/68/EEK A pielikuma 1. nodaļas II iedaļas 1. punkta b) apakšpunktam un pierāda nepārtrauktu atbilstību Direktīvas 91/68/EEK A pielikuma 1. nodaļas II iedaļas 2. punkta nosacījumiem attiecībā uz oficiāli piešķirtā statusa saglabāšanu.
            
         
               (5)
            
            
               Tādēļ Rumānija jāatzīst par oficiāli brīvu no brucelozes (B. melitensis) attiecībā uz aitu un kazu saimniecībām.
            
         
               (6)
            
            
               Direktīvā 64/432/EEK ir noteikts, ka dalībvalstis vai to daļas vai reģionus var atzīt par oficiāli brīviem no tuberkulozes, brucelozes un govju enzootiskās leikozes liellopu ganāmpulkos, ja ir ievēroti minētajā direktīvā paredzētie konkrētie nosacījumi.
            
         
               (7)
            
            
               Dalībvalstu saraksti ar reģioniem, kas atzīti par brīviem no govju tuberkulozes, govju brucelozes un govju enzootiskās leikozes, ir norādīti Komisijas 2003. gada 23. jūnija Lēmumā 2003/467/EK, ar ko nosaka no tuberkulozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem (5).
            
         
               (8)
            
            
               Slovēnija attiecībā uz visu tās teritoriju iesniedza Komisijai dokumentus, kas pierāda atbilstību attiecīgiem Direktīvā 64/432/EEK paredzētiem nosacījumiem, lai šo dalībvalsti varētu atzīt par oficiāli brīvu no tuberkulozes.
            
         
               (9)
            
            
               Pēc Slovēnijas iesniegto dokumentu izvērtēšanas visa minētās dalībvalsts teritorija ir jāatzīst par oficiāli brīvu no brucelozes attiecībā uz liellopiem.
            
         
               (10)
            
            
               Tādēļ Lēmums 93/52/EEK un Lēmums 2003/467/EK ir attiecīgi jāgroza.
            
         
               (11)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 93/52/EEK I pielikumu aizstāj ar šā lēmuma I pielikuma tekstu.
   2. pants
   Lēmuma 2003/467/EEK II pielikuma 1. nodaļu aizstāj ar šā lēmuma II pielikuma tekstu.
   3. pants
   Šo lēmumu piemēro no trešās dienas pēc tā publicēšanas Eiropas Savienības Oficiālajā Vēstnesī.
   4. pants
   Šis lēmums ir adresēts dalībvalstīm.
   
      Briselē, 2007. gada 11. jūnijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV 121, 29.7.1964., 1977./64. lpp. Direktīvā jaunākie grozījumi izdarīti ar Direktīvu 2006/104/EK (OV L 363, 20.12.2006., 352. lpp.).
   
      (2)  OV L 46, 19.2.1991., 19. lpp. Direktīvā jaunākie grozījumi izdarīti ar Direktīvu 2006/104/EK.
   
      (3)  OV L 13, 21.1.1993., 14. lpp. Lēmumā jaunākie grozījumi izdarīti ar Lēmumu 2006/169/EK (OV L 57, 28.2.2006., 35. lpp.).
   
      (4)  OV L 93, 8.4.1997., 43. lpp. Lēmums atcelts ar Lēmumu 2004/212/EK (OV L 73, 11.3.2004., 11. lpp.).
   
      (5)  OV L 156, 25.6.2003., 74. lpp. Lēmumā jaunākie grozījumi izdarīti ar Lēmumu 2007/174/EK (OV L 80, 21.3.2007., 11. lpp.).
   
      I PIELIKUMS
      
         
            “I PIELIKUMS
            DALĪBVALSTIS
            
                        ISO kods
                     
                     
                        Dalībvalsts
                     
                  
                        BE
                     
                     
                        Beļģija
                     
                  
                        CZ
                     
                     
                        Čehija
                     
                  
                        DK
                     
                     
                        Dānija
                     
                  
                        DE
                     
                     
                        Vācija
                     
                  
                        IE
                     
                     
                        Īrija
                     
                  
                        LU
                     
                     
                        Luksemburga
                     
                  
                        HU
                     
                     
                        Ungārija
                     
                  
                        NL
                     
                     
                        Nīderlande
                     
                  
                        AT
                     
                     
                        Austrija
                     
                  
                        PL
                     
                     
                        Polija
                     
                  
                        RO
                     
                     
                        Rumānija
                     
                  
                        SI
                     
                     
                        Slovēnija
                     
                  
                        SK
                     
                     
                        Slovākija
                     
                  
                        FI
                     
                     
                        Somija
                     
                  
                        SE
                     
                     
                        Zviedrija
                     
                  
                        UK
                     
                     
                        Apvienotā Karaliste”
                     
                  
      
   
   
      II PIELIKUMS
      
         “1.   NODAĻA
         Dalībvalstis, kas ir oficiāli brīvas no brucelozes
         
                     ISO kods
                  
                  
                     Dalībvalsts
                  
               
                     BE
                  
                  
                     Beļģija
                  
               
                     CZ
                  
                  
                     Čehija
                  
               
                     DK
                  
                  
                     Dānija
                  
               
                     DE
                  
                  
                     Vācija
                  
               
                     FR
                  
                  
                     Francija
                  
               
                     LU
                  
                  
                     Luksemburga
                  
               
                     NL
                  
                  
                     Nīderlande
                  
               
                     AT
                  
                  
                     Austrija
                  
               
                     SI
                  
                  
                     Slovēnija
                  
               
                     SK
                  
                  
                     Slovākija
                  
               
                     FI
                  
                  
                     Somija
                  
               
                     SE
                  
                  
                     Zviedrija”